Neile oli nii tore rääkida, et isegi ajast jäi väheks, oleks tahtnud kõnelda veel sellest ja tollest ja… See Märjamaa kool oli ka niisugune väga mõnusa rahuliku atmosfääriga koht. Õpetajate ja laste suhtlemise juures vaatasin, et kõik nii vahetu, lihtne ja normaalne, ei mingit tohutut enesekehtestamist ei ühelt ega teiselt poolt, kõik nii üksteist arvestav ja inimestena üksteisest lugupidav - ja sellest ka rahulik õhkkond. Pinged ei ajanud  eetrit häguseks. Õpetajad olid vist eeltööd teinud või oli muul moel auditooriumi häälestatus hästi positiivne. Lausa liigutav oli.